पिछले दो दहाके थमां देश दी सियासत च कुसै इक दल दा वर्चस्व खत्म होने दे परैंत थमां चुनांऽ च क्षेत्रीय दलें दी ताकत ते भूमका बधा रदी ऐ ते पिछले किश चुनाएं दे आंगर इस बारी बी सरकार दे गठन च उंदी निर्णायक भूमका होने दी मेद ऐ। कांग्रेस भाएं एह् दावा करा रदी होए जे ओह्‌दे कोल मजबूत संगठन ते चाक-चौबंद रणनीति ऐ ब उसी चुनांऽ च अपने गै सैह्‌योगी दलें थमां जूझना पेई सकदा ऐ। इनें सैह्‌योगी दलें च शरद पवार दे नेतृत्व आह्‌ली राश्ट्रवादी कांग्रेस पार्टी (राकापा) मुलायम सिंह यादव दे नेतृत्व आह्‌ली समाजवादी पार्टी, लालू प्रसाद यादव दा राश्ट्रीय जनता दल ते राम विलास पासवान दे नेतृत्व आह्‌ली लोकजन शक्ति पार्टी शामल ऐ। ऐसे हलात च एह् आक्खना जल्दीबाजी होग जे राजनीतिक ब्हाऽ कांग्रेस दे पक्ख च जाई सकदी ऐ।